Academia d'a Luenga Aragonesa

L'Academia d'a Luenga Aragonesa (oficialment Academia de la Lengua Aragonesa) ye una institución cientifica de caracter oficial y publico, creyada por a Lei de Luengas d'AragónLei 10/2009, de 22 de diciembre, de uso, protección y promoción de las lenguas propias de Aragón. como autoridat lingüistica de l'aragonés. Os suyos estatutos fueron aprebaus por o Gubierno d'Aragón o 5 d'abril de 2011, estando publicaus en o Boletín Oficial de Aragón o 18 d'abril de 2011,DECRETO 87/2011, de 5 de abril, del Gobierno de Aragón, por el que se aprueban los Estatutos de la Academia de la Lengua Aragonesa. pero no ye constituida, en no haber nombrau encara o Gubierno d'Aragón a os primers academicos. Tien personalidat churidica propia y exerce as suyas funcions con autonomía organica, funcional y presupuestaria, ta guarenciar a suya obchectividat y independencia.

 Competencias 
Seguntes a Lei 10/2009 d'uso, protección y promoción d'as luengas propias d'Aragón y os suyos propios estatutos, son fins de l'Academia d'a Luenga Aragonesa:

 Investigar y formular as normas gramaticals de l'aragonés, parando cuenta en as suyas variedaz lingüisticas.
 Inventariar y actualizar o suyo lexico.
 Estimular l'uso, amostranza y difusión de l'aragonés y d'as suyas distintas modalidaz.
 Esfender y promover l'aragonés y as suyas modalidaz y velar por os dreitos lingüisticos d'os charradors de l'aragonés.
 Colaborar en a formación d'o profesorau.
 Establir o criterio d'autoridat en as cuestions relativas a la normativa, actualización y uso correcto d'a luenga aragonesa.
 Asesorar a os poders publicos y institucions sobre temas relacionaus con l'uso correcto de l'aragonés, a suya promoción social, asinas como sobre a determinación oficial d'os topónimos (os nombres oficials d'os territorios, os nuclios de población y as vías interurbanas ) y os antroponimos.
 As que, en l'ambito d'a suya competencia li encarge o Gubierno d'Aragón.

 Academicos 
Seguntes os suyos estatutos, l'Academia d'a Luenga Aragonesa podrá tener dica un maximo de 21 academicos de numero, y un numero indeterminau d'academicos correspondients y academicos d'honor. Os cargos d'academico de numero son vitalicios, y istos habrán d'estar filologos, personalidaz d'as letras, de l'amostranza, d'a comunicación y/o d'a investigación con reputada solvencia en l'ambito de l'aragonés, u contar con una producción reconoixida en o campo d'ista luenga.

Seguntes a Lei de Luengas, os primers miembros de l'Academia d'a Luenga Aragonesa y l'Academia Aragonesa d'o Catalán han d'estar nombraus por o Gubierno d'Aragón.

Seguntes publicó Heraldo d'Aragón o 8 de mayo de 2011, a lista d'os primers academicos de l'Academia d'a Luenga Aragonesa ninviada a o Gubierno por o Consello Superior ye formada por:La Academia de la Lengua Aragonesa empieza a tomar cuerpo con la elección de sus miembros. Noticia en Heraldo de Aragón, 8 de mayo de 2011.
María Pilar Benítez Marco
Marta Marín Bráviz
María Luisa Arnal Purroy
Manuel Castán Espot
Joaquín Villa Bruned
Francho Nagore Laín
Chabier Lozano Sierra
Juan José Segura Malagón
Jesús Vázquez Obrador.

Manimenos, o gubierno PSOE-PAR no plegó a fer os nombramientos, con o que o suyo nombramiento corresponderá a o nuevo gubierno saliu d'as eleccions a Corz d'Aragón de 2011.

 Se veiga tamién 
Lei de Luengas d'Aragón
Consello Superior d'as Luengas d'Aragón
Academia Aragonesa d'o Catalán

 Referencias 

*